கேள்வி: நயாபதி சுப்பா ராவ் பந்துலு - இலக்கிய ஆர்வங்கள் என்பது என்ன?
பதில்: சுப்பா ராவ் பத்திரிகை மற்றும் தெலுங்கு இலக்கியங்களில் ஆர்வம் கொண்டிருந்தார். சென்னை படிக்கும் போது, 1878 ஆம் ஆண்டில் தனது நண்பர்களான ஜி. சுப்பிரமணிய ஐயர் மற்றும் எம். வீரரகவாச்சாரியருடன் இணைந்து இந்து பத்திரிக்கையை நிறுவினார். தெலுங்கில் சிந்தாமணி மற்றும் ஆங்கிலத்தில் இந்திய முன்னேற்றம் ஆகிய இரண்டு பத்திரிகைகளையும் இவர் நிறுவினார். சிந்தாமணி ஆண்டு விருதுகளை வழங்குவதன் மூலம் தெலுங்கு புதினங்களை எழுத ஊக்குவித்தார்.
கேள்வி: நயாபதி சுப்பா ராவ் பந்துலு - அரசியல் செயல்பாடுகள் குறித்து விரிவாக சொல்லுங்கள்.
பதில்: பந்துலு தனது ஆரம்பகாலத்திலிருந்தே அரசியலில் ஈடுபட்டு வந்தார். ராஜமுந்திரி நகராட்சியின் முதல் தலைவராகப் பணியாற்றியுள்ளார். 1885 இல் மும்பையில் நடைபெற்ற இந்திய தேசிய காங்கிரசின் முதல் அமர்வில் கலந்து கொண்டார். 1892 இல், அவர் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். 1894 இல், கிருட்டிணா மாவட்ட சங்கத்தின் ஆண்டு அமர்வுக்கு தலைமை தாங்கினார். அடுத்த ஆண்டில் கோதாவரி மாவட்ட சங்கத்தை நிறுவினார். 1907 ஆம் ஆண்டு ஜூன் 5 ஆம் தேதி விசாகப்பட்டினத்தில் நடைபெற்ற சென்னை மாகாண மாநாட்டின் ஆண்டு அமர்வுக்கு இவர் தலைமை தாங்கினார்.
கேள்வி: நயாபதி சுப்பா ராவ் பந்துலு - இந்திய சுதந்திர இயக்கம் பற்றி நீங்கள் என்ன அறிந்துள்ளீர்கள்?
பதில்: சுப்பாராவ் உறுதியான ஒரு மிதவாதியாக இருந்தார். இவர் தீவிரவாத செயல்பாட்டாளர்களை ஆதரிக்கவில்லை. அதே நேரத்தில், சுதேசி இயக்கத்தை இவர் ஆதரித்தார், ஏனெனில் அது உள்நாட்டு தொழில்களின் வளர்ச்சியை ஊக்குவித்தது. சி.ஒய் சிந்தாமணியுடன் சேர்ந்து சுதேசியைப் பரப்புவதற்காக கடலோர ஆந்திர மாவட்டங்களில் சுற்றுப்பயணம் செய்தார். பந்துலு 1914 இல் இந்திய தேசிய காங்கிரசு பொதுச் செயலாளராக தேர்ந்தெடுக்கப்பட்டு, 1917 வரை அந்தப் பதவியில் இருந்தார். ஆந்திர மகாசபை தனது இரண்டாவது அமர்வை 1914 ஏப்ரல் 11 அன்று விசயவாடா நடத்தியபோது, பந்துலு தலைமை தாங்கினார். அதில் சென்னை மாகாணம் தெலுங்கு மொழி பேசும் மக்களுக்காக தனி ஆந்திர மாநிலத்தை கோரினார். இதன் விளைவாக ஆந்திர காங்கிரசு அமைப்பு 22 ஜனவரி 1918 இல் பந்துலுவை அதன் முதல் தலைவராகவும், கொண்டா வெங்கடப்பையா அதன் செயலாளராகவும் கொண்டு உருவானது.